

# Magyar Egyetemi -

Főiskolai Sakkbajnokság

*Sakk MEFOB versenykiírás*

## A 2015/2016 évi Magyar Egyetemi - Főiskolai Sakkbajnokság versenykiírása

*2016. április 30.*

**1.Verseny célja:** Eldönteni a bajnoki címeket, és a hallgatók körében népszerűsíteni a sakkozást. A bajnokság győztesei meghívást kapnak a magyar főiskolai válogatott nemzetközi mérkőzéseire. Az egyéni eredményekből értékeljük ki az intézmények közötti csapatbajnokság végeredményét is.

**2. A verseny helye és időpontja:** ELTE Egyetemi Kollégium Kőrösi Csoma Sándor Tagkollégiuma Budapest, 1118 Dayka Gábor utca 4.

***2016. április 30. (szombat)*** Regisztráció 9 órától 9:45-ig. Az első forduló 10 órakor kezdődik.

1. **A verseny rendezői:** Magyar Egyetemi-Főiskolai Sportszövetség megbízásából - az ELTE képviseletében - a BEAC sakkszakosztálya.

**A verseny védnökei:** Prof. Dr. Karácsony András, a BEAC elnöke, Prof. Dr. Kiss Ádám, a MEFS elnöke, az ELTE professzora, Dr. Babos János ELTE Kollégiumi Szolgáltató Központ igazgatója

A szervezőbizottság felelőse: Grimm György

Vezető versenybíró: Jakobetz László országos versenybíró

Versenybíró: Jakobetz András I. osztályú versenybíró

1. **Résztvevők:** Az államilag elismert diplomát adó, felsőoktatási intézmények, illetve az érettségi utáni emelt szintű képzést nyújtó szakiskolák képviseletében
   * azok a hallgatók indulhatnak, akik oklevelet adó képzésben vesznek részt a verseny időpontjában, és az adott félévre a nevező intézménybe beiratkozott (nappali, levelezős, esti távoktatásban, illetve doktorandus képzésben résztvevő) hallgatói, állampolgárságra és életkorra tekintet nélkül;
   * illetve akiknek a nevező felsőoktatási intézményben szerzett záróbizonyítványuk kelte nem haladja meg az egy évet (2015. évben végzettek).
2. **Igazolás:** a nevezés alapján diákigazolvánnyal és személyi igazolvánnyal igazolják (az első mérkőzés előtt) a résztvevő sportolók személyazonosságát és a felsőoktatási státusát
3. **A verseny lebonyolítása:** Svájci rendszerben 7(-9) fordulóval a rapidsakk szabályai szerint. Játékidő: 2 x 15 perc partinként. Ha egy intézményből legalább három versenyző játszik, akkor közülük a legjobb 3 versenyző eredménye (összpontszáma) alapján csapatteljesítményt értékelünk. Holtverseny eldöntésénél a Buchholz, Berger, illetve a progresszív pontszámítás eredménye dönt.
4. **Díjazás:** Az első helyezett versenyző a „Magyar Köztársaság 2015/2016 tanévi Egyetemi - Főiskolai Bajnoka” serleget, az első három helyezett érmet és

15 - 10 - 5 ezer Ft-ot nyer, az első hat helyezett oklevelet kap.

Ugyancsak oklevelet kap a legjobb 3 csapat és kupát a bajnok.

A legjobb női versenyző oklevelet, érmet és különdíjat (3 ezer Ft) kap.

A legjobb 3 értékszám nélküli versenyző oklevelet és pénzjutalmat (5 - 3 - 2 ezer Ft) kap. Az értékszámmal rendelkezők között kategória díjakat (oklevél és 3 ezer Ft) osztunk ki a legjobb 1900-1700-1500 értékszám alatti versenyzők számára.

1. **Költségek, szállás, étkezés:** A MEFOB döntő rendezési költségeit a MEFS biztosítja. Büfé a verseny helyszínén üzemel, de frissítőket és némi harapnivalót a játékosok fogyaszthatnak ingyenesen a versenyteremben a rendezők ajándékaként.

Kedvezményes regisztrációval 500 Ft/fő, helyszíni jelentkezéssel 1000 Ft/fő.

***Kedvezményes regisztrációs nevezési határidő: 2016. április 28.***

A határidőt kérjük pontosan betartani.

1. **Helyezések eldöntése:** A szerzett játszmaegységek alapján, holtverseny esetén a progresszív számítással, illetve a verseny kezdetekor kihirdetettek szerint.
2. **Nevezés:** E-mailen: a **grimmgy@t-online.hu** címre. Minden nevezést visszaigazolunk.
3. **Egyebek:** Minden olyan kérdésben, amelyben a jelen versenykiírás nem rendelkezik, a MEFOB Általános Versenykiírás és a Magyar Sakkszövetség versenyszabályai a mérvadóak. A versenykiírás változtatásának jogát a rendezőség fenntartja.

A MEFS Elnökség döntése értelmében valamennyi MEFS rendezvény automatikusan csatlakozik a SportPONT programhoz. Ennek keretében a regisztráció alkalmával az alábbi adatok kerülnek rögzítésre: név, diákigazolvány szám, születési dátum. A rendezők a fenti adatokat a versenyt követően átadják a MEFS-nek.

1. Program:

Április 30. - 9:00-9:45 Regisztráció a verseny helyszínén 9:50: Megnyitó

10:00-tól I-VII. (IX.) forduló

Az utolsó forduló befejezése után megtartjuk az eredményhirdetést.

A versenyen megjelenő vendégek, szurkolók számára kiegészítő programoként kiállítást szervezünk.

A verseny szervezői a változtatás jogát fenntartják.

Minden résztvevőnek eredményes versenyzést kívánunk!

Budapest, 2016. március 31.